Likizo mashambani
Language: Swahili | Genre: Creative_writing

LIKIZO MASHAMBANI
Ilikuwa siku ya Alhamisi baada ya sisi kufunga shule nilipopata habari ya kwamba ningeenda kuwatembelea jamaa wangu. Nilijawa na furaha mithili ya kibogoyo aliyeota magego. Siku iliyofuata nilirauka kabla ya jimbi wa kwanza kuwika na kujitayarisha kwenda mashambani Nilipomaliza nilienda kwenye kituo cha basi nakuabiri gari. Baada ya muda si muda niliwasili mashambani. Nilipofika nilikaribishwa kwa furaha teletele. Baada ya muda kukawa usiku na hivyo basi tukala chajio. Tulipomaliza kula babu alitupa hadithi zilizofanya tucheke kwe! kwe! kwe!
Siku iliyofuata tuliamka na kula staftahi kisha kuelekea shambani. Mjomba wangu ndiye aliyetuhimiza kufanya kazi kwa bidii mithili ya mchwa kwani bidii hulipa. Baada ya kufanya kazi tulirudi nyumbani na kujitayarisha kwenda kuwinda chajio. Tulipoenda kuwinda tulihimizwa tusaidiane kwani umoja ni nguvu utengano ni udhaifu. Tulirudi nyumbani kwani tuliweza kunasa sungura wanne kwenye mtego. Tuliambiwa kuwa watoto wa kiume ndio waliofaa kuchinja na wasichana kupika.
Pia na wavulana na wasichana hawakuruhusishwa kucheza pamoja, ili kuzuia mimba za mapema. Siku za kuvuna mahindi na kahawa tulisaidiana kuvuna kisha kupeleka mazao kwenye viwanda.
Huko mashambani wasichana walifundishwa mila za kitamaduni na nyanya au shangazi ilhali wavulana walifunzwa na  babu au wajomba.
Watu waliofanya makosa kwenye kijiji wangetengwa au kufukuza kwenye jamii. Huko wazazi hawakuwa na ubaguzi wa kutopeleka wasichana shuleni.
Pia maendeleo mashambani yaliendelea kutekelezwa na wabunge kila mahala kulikuwa na barabara.